cyanic-selkie/wikianc huggingface dataset:
Carcer
Apud Romanos antiquos, carcer diu non erat modus poenae, sed locus ad custodiendos reos usque ad iudicium vel supplicium: carcer ad continendos homines, non ad puniendos haberi debet. Erat etiam locus strangulationis, ut legimus in Sallustii de coniuratione Catilinae libro vel in Livii opere, quod ab urbe condita inscriptum est. Temporibus demum imperatorum carcer paulatim fiebat poenae modus, ut vincula sive perpetua sive temporaria.
Notissimus urbis Romae carcer fuit Tullianum, sub carcere Mamertino in clivo montis Capitolini. Fuerunt autem carceres etiam ille locus in circo iuxta utrumque latus portae pompae, ubi equi cum curribus ad incurrendum parati signum exspectaverunt.
Antonius de Werner
Antonius de Werner, vulgo Anton Alexander von Werner (natus die 9 Maii 1843 Francoforti ad Oderam; mortuus die 4 Ianuarii 1915 Berolini) fuit pictor praecipue rerum in Germania gestarum; annis 1870 et 1871 cum exercitu Borussico in Bello Franco-Borussico particeps fuit. Ab anno 1875 Regalem Scholam Superiorem Bellarum Artium Berolini direxit.
Sivus
Sivus seu Siva (scriptura devanāgarī: शिव, verbum Sanscritice 'felix' sonans) est maior Hinduismi deus et unus Trimurtis aspectus. Dictus est quoque "Shivus" vel "Shiva." In Shaivana Hinduismi memoria, Shiva videtur deus supremus; in memoria Smartana, is est unus ex quinque primis Dei formis.
Shiva usitate colitur forma lingae, aliquando appellatae Shivalingae. In imaginibus, usitate ostenditur penitus meditans, vel forma Natarajae, domini saltationis, tandavam saltans super Maya, daemone inscientiae.
In aliis sectis Hinduisticis, Brahma, Vishnu, et Shiva sunt tres primi divinitatis aspectus, coniunctim dicti Trimurti. Hac in schola mentis religiosae, Brahma est creator, Vishnu conservator, et Shiva exstinctor vel commutator (Zimmer 1972:124).
Corpus Shivae habetur consistere in quinque mantris, appellatis pañcabrahman. Sicut forma Dei, quisque habet suum nomen proprium et suam iconographiam distinctam: Aghora, Īsāna, Sadyojāta, Tatpuruṣa, Vāmadeva. Hae notiones, quinque Shivae vultus expressae, consociantur in variis scholis cum quinque elementis, quinque sensibus, quinque perceptionis organis, et quinque actionis organis. Distinctiones doctrinae, et fortasse errores transmissionis, varietates inter textus fecerunt in modis quibus hae formae quinque consociantur cum variis naturis.
Avatarae
Shiva, sicut aliis deitates Hinduisticis, habetur monstrare nonnullas incarnationes, appellatas avatarae. Adi Shankara, philosophus nondualisticae Vedantae saeculi octavi, nominatus est "Shankara" pro Domino Shiva, et ergo nunc habetur fuisse incarnatio dei. In Hanuman Chalisa, Hanuman eundem esse putatur avataram Shivae undecimam.
Templa
In Sivaismo, Shiva est deus omnium, habitus coli ab omnibus—devis (deis) sicut Brahma et Indra, asuris (daemonibus) sicut Bana et Ravana, hominibus sicut Adi Shankara et Nayanars, et creaturis tam diversis quam jatayu (aquila), et vali (simia) non exceptis. Deitates, rishi (sapientes), et grahae (planeta), Shivam venerantes, Shivalingas in variis locis instituerunt.
Sacrissima Shivae templa, appellata duodecim Jyotirlinga, sunt Somnath apud Prabhas Patan, Nageshwar apud Dwarka, Mahakaleshwar apud Ujjain, Mallikārjuna apud Srisailam, Bhimashankar, Omkareshwar, Kedarnath, Kashi Vishwanath apud Varanasi, Trimbakeshwar prope Nasik, Rameswaram apud Rameswaram, Grishneshwar prope Ellora, et Vaidyanath apud Deoghar.
Diocletianus
Diocletianus, plene Gaius Aurelius Valerius Diocletianus, natus nomine Diocles die 22 Decembris, fortasse anni 245 Salonae seu Docleae in Dalmatia; mortuus anno 313 in palatio suo apud Salonam. Imperator Romanus fuit ab 20 Novembris 284 usque ad 1 Maii 305.
Ante imperium
Pater erat scriba apud villam Anullini. Matris nomen Dioclea fuit. Ipse libertus senatoris Anullini erat. Diocles, vir summi ingenii ac rei militari peritissimus - certaverat inter alia in Moesia imperatoribus Aureliano et Probo - anno 283 consul I suffectus electus est, anno 284 dux Protectorum domesticorum Numeriani imperatoris factus est.
Familia
Uxorem duxit Priscam et ex ea filiam habuit Galeriam Valeriam, quae postea Galerio imperatori nupsit.
Imperator Romanus
Post mortem dubium imperatoris Numeriani Diocles Lucium Flavium Aprum praefectum praetorio, quem Carini necis accusaverat, necavit 20 Novembris 284 apud Nicomediam exercitus voluntate purpuram sumpsit. Cum imperator factus esset, Diocles sibi imposuit nomen Diocletianum. Anno 285 ille contra Carinum fratrem Numeriani pugna apud Margum facta certavit. Quamquam proelio victor erat, Carinus a militibus suis mense Augusto vel Septembris 285 necatus est. Itaque Diocletianus solus dux Imperii Romani fuit, eodem anno consul II suffectus erat.
Maximianus consors imperii
Delegit comitem bellorum Maximianum, dux Pannonicus peritus rei militari sed maxime illitteratus, ac mense Decembri 285 eum Caesaris honorem dedit. 1 Aprilis 286 eum etiam Augustum nominavit. Cum ipse cognomen Iovii assumpsit, Maximianus collega nunc Herculius nominabatur. Proximis annis imperatores contra barbaros certaverunt, Diocletianus in oriente, Maximianus in occidente parte imperii.
Britanniae motus (286–297)
Mense Decembri 286 Carausius usurpator, adhuc praefectus classis Britanniae, purpuram sumpsit et in hac provincia ad annum 293 rexit, dum Allectus eum necat et nunc in Britannia et Gallia septentrionali imperator se gessit.
Tetrarchia
21 Maii 293 ipse Galerium ad provincias ad Danubium sitas protegendas Caesarem fecit, Maximianus autem Constantium ad eundem gradum honoris sustulit. Constantius Carausium usurpatorem vincere debuit. Constantius una cum Iulio Asclepiodoto praefecto praetorio Britanniam invasit, Allectum successorem Carausii vicit et necavit atque Britanniam iterum cum imperio Romano coniunxit. Ipse Diocletianus, anno 294 contra Sarmates certavit—eo anno et 20 Novembris decennalia sua Nicomediae celebravit—et 296 contra Carpes pugnavit. Eodem anno Persae rege Narse duce Armeniam invaserunt. Romani nunc bellum Persis intulerunt: primo Galerius Caesar anno 297 apus Carrhas victus est, sed 298 Romani victores erant. Anno 297 et 298 Diocletianus contra Lucium Domitium Domitianum, qui in Aegypto purpuram sumpserat, pugnare debuit, Aurelium Achilleum successorem Domitiani vicit. Proximis annis ad 301 Diocletianus in Syria versatus est.
Leges novae
Diocletianus reformandam esse rem publicam, ut barbaros arcere posset, putavit. Itaque multas leges tulit:
Edicta contra Christianos
Ut religionem pristinam restituerent, Diocletianus et Maximianus 24 Februarii 303 edictum contra Christianos promulgaverunt, ecclesias rescindi iusserunt et Christianis ad deis Romanis sacrificandum cogere temtpaverunt. Qui sacrificia negaverunt, etiam necati sunt.
Vicennialia et abdicatio
Una cum Maximiano Diocletianus 20 Novembris 303 Romae triumphavit et vicennalia egit. Die 1 Maii 305 ambo imperatores abdicaverunt. Galerius et Constantius nunc Augusti facti sunt et Maximinus Daia in oriente atque Flavius Valerius Severus in occidente parte imperii novi Caesares nominati sunt. Diocletianus Nicomediam reliquit et Spalati palatium maximum adiit, ubi annos ultimos agere in animo habebat. Sua sponte se recesserat e vita publica, ut successores optimi sine caede imperium adirent, sed mox plures imperatores se proclamaverunt, i.a. filii Augustorum pristinorum Maximiani et Diocletiani.
Consilium imperatorum Carnuntii
Mense Novembri anni 306 imperatores Galerius, Maximianus Diocletianusque Carnuntum veniunt, ut de imperio Romano regendo et dividenso decernerent. Diocletianus senior Augustus consul X electus venit, ut iurgia componeret. Quamquam rogatus, ut iterum ipse purpuram sumeret, id negaverat.
Sex autem duces imperium poscebant:
Haec de iis constituta sunt:
Constantinus autem tamen Augustum se esse praedicabat, Maximinus Daia ab anno 310 titulum Augusti gerebat.
Mors
Die 3 Decembris 313 Diocletianus in palatio suo mortuus et sepultus, deinde consecratus est.
Gulielmus II (rex Angliae)
Gulielmus II (Latine huius temporis Willelmus; natus inter annos 1056 et 1060; mortuus die 2 Augusti 1100), filius regis Gulielmi I, fuit rex Angliae ab die 26 Septembris anno 1087 usque ad mortem.
Acustica architectonica
Acustica architectonica ramulus acusticae est ad architecturam applicatus, quae de studio inspectionis sonitus tractat, tam in locis apertis quam in spatiis clausis. Haec spatia aedificia aut fundationes esse possunt quae acusticam secretionem quaerunt.
Acustica architectonica in antiquitate
Scripta antiquissima de acustica architectonica cognita sunt saeculo primo ante Christum natum, praesertim anno vicesimo quinto et ab Marcus Vitruvius Pollio, munitore architecto scriptoreque romano in libro suo De architectura composita sunt. Variae adumbrationes in his scriptis acusticae antiqui templi romani describuntur. Verbi gratia, vasis ex aere sonitibus liquidis utabantur quae pro resonatoribus fungebantur. Quamquam cadi in aliam diversas exemplar directionem sonum dirigere serviebant, tamen non illud firmabant.
In postica aetatibus, alti fornices Christianorum templorum multam acusticam quaestionem erant. Rem similem tegumini, Tornavoce appellatus, super pulpitum collocabantur, ut hanc difficultatem solvaret. Haec res sonum vocis praedicatoris perderetur fornicum causa vitabat. Solutiones notabilissimas obtinerentur.
Usque nonadecimun saeculum acustica adumbriato solum practica erat. Praecipue dispositionem aularum existentis imitari in quam musica bene sonabat constitit. In aliquas occasiones, proper superticiosos uses faaciebatur. Exempli gratia: aeris fila in alti loci templa et auditoria locabantur.
Acustica in apertos locos
In apertos locos praevalens res diffusio soni est. Undae soni in tria dimensiones propagantur et suae frontes undae sphaerae circumductae sunt quae de fonte perturbationis in totam directiones emittet. Acustica hunc effectum consideraverit, praecipue facutates suas prodesse conandum, hoc modo soni ad ubi spectatores sunt dirigere.
Graeci in operibus dramaticis et actionibus musicalis cogitando theatros suos aedificaverunt. Sua singularitas in sub divo spatias (apertos locos) facta sunt est et sic gradus, ubi spectatores erant, tanquam res repercussionis serviebant. Ita reperssus sonus firmabat directum sonum. Aliquae graeca theatra capacitatem quindecim milliae personae habebant per causa acusticam.
Romani similem methodum usus sunt, quamquam parietes graduum non recti sed curvi erant. Sic minum quantitatem soni perdebatur et ille eodem direbatur. Tanta fora romana non erant quanta Romani similem methodum usus sunt, quamquam parietes graduum non recti sed curvi erant. Sic minum quantitatem soni perdebatur et ille eodem direbatur. Tanta theatra graeca. Capacitatem maxima fora romana quinque milliae personae habebat. Haec praecipue accidebat senatoribus orchestram reservandum causa.
Acustica in clausas spatias
In clausas spatias praevalens res respercussum soni est. Vulgus directum et resperssum sonum accipit. Haec quaestionem repraesentat quoniam, si undae diversum statum habent, abrogationes et aliquando inopiam soni producere possunt. Etiam praeparando spatium secretionem externi soni considerandus est. Optimam qualitatem intus repercussionem minuendo materiebus absorbens consequtor.
Maria Margarita Kaye
Maria Margarita Kaye (Anglice Mary Margaret ("Mollie") Kaye, M. M. Kaye) (nata die 21 Augusti 1908, mortua die 29 Ianuarii 2004) fuit scriptrix Britannica. Nata est et crevit in Simla, India. Liber notissimus eius fuit The Far Pavilions (Papiliones [haec sunt tabernacula] remotae) (1978), fabula historica in India sita. Etiam mythistorias de homicidio et fabulas pueriles scripsit.
Festieux
Festieux est commune Francicum 640 incolarum (anno 2011) praefecturae Axonae in regione boreali Picardia.
8343 Tugendhat
8343 , olim designationibus 1986 TG3 et 1996 VQ7 agnitus, est asteroides systematis solaris nostri, asteroidibus Cinguli Principalis attributus. Astronomis terrestribus magnitudinem absolutam monstrat. Die  ab Antonio Mrkos, astronomo apud Observatorium Kleť versato, repertus est.
Rerum orbitalium ratio epochae constitit. Qua epocha 8343 per dies  circa solem movebatur. Axem orbitalem habebat unitatum astronomicarum et eccentricitatem, distans igitur a sole quam minime unitatibus , quam maxime unitatibus. Inclinatio orbitalis ° reperiebatur, anomalia media °.
De vita beata
De vita beata est epistula et dialogus summi viri philosophique Senecae minoris.
Quae de re scienda sint
Ad Gallionem fratrem de vita beata est septimus dialogorum Senecae minoris liber. Quibus in litteris, quas aperte publicandi causa scripsit, Gallioni fratri atque eis, qui legunt, de divitiis et opibus atque horum usu opinionem stoicorum exponit. Finis scripti amissus est.
Titulus De vita beata, qui non a Seneca ipso sed postea a philologis datus est, primum decipit. Id ergo non agitur, qua beate vivere possis, sed praecipue una de parte vitae beatae. Interpretes enim praesertim e litterarum secunda parte eum has apologiam scripsisse, cum diu Neronis educator velut cum aliis gubernator atque summus rei publicae vir ideoque divitissimus esset, rati sunt. Cui exempli gratia Publius Suillius Rufus consul praecepta sua non sequendi crimini dedit.
Qua de re agatur
Nobis omnino viginti octo columnae traditae sunt. In haec dividendum est, qua de re agitur:
Ergo sedecim capitula prima conspectum rei faciunt, cum Senecam a parte stoicorum stare constat (3.3). Imprimis apparet se adversarium esse sectam Epicuri. Conclusio huius parte est: "Ergo in virtute posita est vera felicitas." (16.1).
Qui in columnis sequentibus ab omnibus criminibus se non absolvit, sed argumentationem adversariorum eo debilitat, quod se non vivere, sed exemplum, cui appropinquare potest tamen numquam assequi, esse ostendit; atqui studio praestandi quidem se meliorem fieri quam eos, qui maledicant (v.e. 20.3–5).
Libri
Libri secundi generis:
Nexus externus
dialogus in pagina www.thelatinlibrary.com
Caloplaca obamae
Caloplaca obamae est species lichenum familiae Teloschistacearum, prima species ex Baraco Obama praeside Civitatum Foederatarum appellata. Quae a Kerry Knudsen anno 2007 in insula Sanctae Rosae in California inventa Martio 2009 divulgata est. Knudsen confirmat se Obamam decorare elegisse "ob eius adiumentum scientiae et educationi scientificae datum," ac manuscriptum pro praedicatione speciei tempore inter eius victoria in comitiis et eius inaugurationis scripsisse.
Ioannes Grypares
Ioannes Grypares (Graece Ιωάννης Γρυπάρης; 1852-1922) fuit legatus et minister rerum externarum Graeciae.
Guincourt
Guincourt  est commune Francicum 96 incolarum (anno 2008) praefecturae Arduennae in regione Campania et Arduenna.
Claudius Iunius
Claudius Iunius Valentinus seu vulgo Claude Le Jeune (natus Valencenis circa annum 1530; mortuus Lutetiae mense Septembri 1600) fuit compositor Hanoniensis qui ad creationem Psalterii Genevani operam dedit. Quamquam religione reformatus, amicitiae compositoris Iacobi Mauduit gratia Lutetiae vivere et operam dare potuit.
Nigro
Nigro (Italiane: Neirone) est oppidum Italiae et municipium, circiter 980 incolarum, in Regione Liguria et in Urbe metropolitana Genuensi situm. Incolae Nigronenses appellantur.
Fractiones
Donega, Ognio, Roccatagliata, San Marco d'Urri.
Municipia finitima
Favale di Malvaro, Lorsica, Lumarzo, Moconesi, Torriglia, Tribogna, Uscio.
Rinus Michels
Marinus Iacobus Hendricus Michels magis notus simpliciter ut Rinus Michels (Amstelodami die 9 Februarii 1928 natus; Alosti mortuus die 3 Martii 2005) fuit turmae Ajax illustris pedilusor et postea turmarum pedilusoriarum procurator Nederlandicus.
Monotremata
Monotremata (a Graeco μόνος 'unicus' + τρῆμα 'foramen'; nomen a Carolo Bonaparte anno 1837 statutum) sunt grex mammalium quae non progenies vivas, sed ova pariunt. Subclassis mammalium cum Prototheria sunt. In subclasse solus ordo est. Monotremata endothermica sunt, sicut alia mammalia. Etiam pilum habent, lac producunt, unum os in fauce inferiore, et ossa tria in aure interiore habent.
Sunt qui monotremata putent esse prisciora quam mammalia quod inferioram temperaturam corporis sustinunt; monotremata autem sustinere temperaturam in statuibus omnibus possunt.
Subordines sunt duo: Platypoda et Tachyglossa.
Alta Planities Septem Communium
Alta Planities Septem Communium (alia nomina: Alta Planities Asiagi) (Italiane: Altopiano dei Sette Comuni/Altopiano di Asiago; Cimbrice: Hoaga Ebene vun Siiben Kameûn) est alta planities italica Vicetinarum Alpium, inter Regiones Venetiae ac Tridentini-Athesiae Superioris/Tirolis Meridionalis et inter Provincias Vicetiae ac Tridenti, prope oppidum Asiagum situm.
Ethnográphia
Gentes Altae Planitium Septem Communium Linguam Cimbricam loquuntur.
Dialectos Graeco-Calabra
Dialectus aut lingua?
Mentio Graecae linguae Calabrensis in libro viridi Societatis Educativae, Scientificae, et Culturalis Consocietatis Nationum invenitur. Quae lingua est in periculo extinctionis simul ac graeca lingua Salentina cum Euromosaic proclamat eam inter minores linguas in periculo in Unione Europaea esse.
"Ethnologue" liber eius mentionem facit dicens eam esse dialectum linguae Neograecae. Quod in dubium venit quia multum distat a vena praecipua temporibus byzantinis advenienti, aut etiam antiquioribus temporibus, et quia inter se utraeque linguae raro intelliguntur.
Nam magis quam dialectus linguae neograecae putatur forma esse dialecti linguae Graecae medii aevii aut linguae Graecae Byzantinae. Nam continet etiam vocabula dialecti doricae, qua illi Graeci, qui primi colonias in Magnam Graeciam duxerunt, locuti sunt.
Haec tamen forma linguae Graecae non variavit graviter in dies et semper mansit lingua quotidiana, nec potuit imponi in aliis usibus imperii, ecclesiae, aut litterarum. Itaque, quamquam ingenium proprium ei est, habetur dialectus potius quam lingua.
Aphrodite (Petrus Louÿs)
Aphrodite est mythistoria, a Petro Louys anno 1896 edita, de vita Chrysidos meretricis antiquae commenticiae, quae incola fuerit urbis Alexandriae.
Britannia (provincia Romana)
Britannia erat provincia Romana in insula Britannica maxima instituta, ante quam Angli Saxonesque eam saeculo V expugnaverunt.
Provincia Britannia (47 - 207)
Tiberio Claudio caesare, Trinobantes, Britannorum princeps natio, in duarum dierum proelio a praetore Vespasiano et a legato A. Plautio victi sunt. Anno 47, Britannia provincia Romana condita est, et caesar Claudius legatum pro praetore Plautium provinciae praeficit. Sequentes legati Augusti pro praetore fuerunt:
Provincia divisa (207 - 293)
Septimius Severus imperator Britanniam in duas provincias, Britanniam Inferiorem et Britanniam Superiorem divisit.
Britannia in provincias quattuor divisa
Anno 293 Diocletiano regnante, dioecesis quattuor provinciarum facta est, cum duobus imperiis militaribus. Iam sera aetate Romana saepe Britannia ab Augustis usurpatoribus regnabatur. Augusti Romani "legitimi" copias e Britannia deducebant, ut alias partes imperii in terra continente in Germanos et Parthos defenderent, quam ob rem Britannia erat in barbaros sine praesidio. Imperatores a honestioribus localibus creabantur qui Britanniam necnon vicinas provincias occidentales defenderent.
Sed erat dilemma usurpatorum: si imperium suum defenderent ipsis cum copiis in terram continentem in Augustos Romanos legitimos progrediendum esset Britannia sine praesidio relicta; si Britanniam defenderent, Caesares legales in terra continente in Britanniam expugnandam praepararent. Inter alios et hi in Britannia purpuram sumpserunt: Magnentius anno 350, Magnus Maximus,Marcus, Gratianus atque Constantinus.
Demiurgus
Demiurgus est deus creationismi, qui universi creator consideratur. Notionem imprimis invenimus apud Platonem in "Timaeo," ubi Demiurgus dicitur totum mundum ex ideis creavisse.
Sed apud Gnosticos, qui post Neoplatonismum floruerunt, Demiurgus malum et calamitatem creavisse dicitur. Etiam Aemilius Michael Cioran opus scripsit cuius titulus est "Malus Demiurgus."
Cancellum et Arno
Cancellum (alia nomina: Villa Cancelli) et Arno  (alia nomina: Arnonium) (Italiane: Cancello ed Arnone) est oppidum Italiae et municipium, in Regione Campania, in Provincia Casertana et in Liburia historica ac geographica regione situm.
Ceromitia delta
Ceromitia delta est papilio familiae Adelidarum, in Africa Australi endemicus.
Motula
Motula  (alia nomina: Metella, Metula, Mutila, Mutula ) (Italiane: Mottola) est oppidum Italiae et municipium, circiter 16 000 incolarum, in Regione Apulia ac in Provincia Tarentina situm. Incolae Motulenses appellantur.
Guignicourt-sur-Vence
Guignicourt-sur-Vence  est commune Francicum 299 incolarum (anno 2008) praefecturae Arduennae in regione Campania et Arduenna.
Andes
Andes (-ium, fpl) sunt montes perpetui in America Australi siti, quo longitudine circa 7000 chiliometra, et perit nationes septem: Argentinam, Boliviam, Chiliam, Columbiam, Aequatoriam, Peruviam, Venetiolam. Altissimum culmen est Mons Aconcagua, 6962 metra super maris aequor. Telluris vulcani altissimi in Andibus sunt, ut Ojos del Salado, altissimus vulcanus actus orbe terrarum in 6893 metra.
De nomine
Adiectivum in taxinomia biologica praelatum in his montibus indicandis est Antisensis (minime Andinus): confer, exempli gratia, Hippocamelus antisensis, nomen scientificum ab Abbate Molina anno 1782 creatum.
Wedding
Wedding est pars Berolini urbis. Olim Weddinge fuit nomen vici seu villae cuius conditor verisimiliter fuit Rudolphus de Weddinge
Nostra aetate Wedding est pars regionis Berolini cuius nomen est Mitte. In isto vico invenitur taberna coffearia culturalis Kibo.
Societas Avium Cohortalium et Ovorum Civitatum Foederatarum
Societas Avium Cohortalium et Ovorum Civitatum Foederatarum (Anglice U.S. Poultry & Egg Association) est grex fabricationis et venditionis mercium Americanus in Tucker Georgiae situs, qui "suos sodales avium cohortalium et ovorum per investigationem, educationem, communicationes, et officia technica repraesentat." Societas, anno 1947 fundata, est maxima et impigrissima orbis terrarum societas ad aves cohortales dicata, organizatio "omnium pinnarum" appellata. Inter sodales sunt suppeditatores broilers (pullorum ad tostum destinatorum), gallopavonum, anatum, ovorum, et animalium ad productum designatorum, etiam societates coniunctae. Nexus in viginti sex civitatibus habet, cumque societatibus coniunctis per omnem orbem terrarum. Societas Expositionem Internationalem Avium Cohortalium edit. Societas proposita de rebus ad fabricationem avium cohortalium et ovorum pertinentibus in publicum proponit, inter quas res controversae et tempestivae sicut cultus quasi officina, organismi genetice mutati, plumae positae inductae pro pullis parentibus, conatus ad ordinationem pertinentes, et influenza aviana.
Campus Marinus (Molisium)
Arberesca gens
Campus Marinus Civitas Arberesca in Molisina regione est; hodie culturam, linguam, mores et ceteras ethnologicas res permanent.
114 Kassandra
114  est asteroides systematis solaris nostri, asteroidibus Cinguli Principalis attributus. Astronomis terrestribus magnitudinem absolutam monstrat. Die  a Christiano Henrico Friderico Peters in Observatorio Litchfield versato repertus est. In mythologia Graeca Cassandra, e qua asteroides appellatus est, fuit vates Troiana, Priami filia.
Feritas Milonis
Feritas Milonis seu Firmitas Milonis (Francogallice La Ferté-Milon) est commune Francicum 2'210 incolarum (anno 2011) praefecturae Axonae in regione boreali Picardia.
114 Kassandra
Rerum orbitalium ratio epochae constitit. Qua epocha 114 per dies  circa solem movebatur. Axem orbitalem habebat unitatum astronomicarum et eccentricitatem, distans igitur a sole quam minime unitatibus , quam maxime unitatibus. Inclinatio orbitalis ° reperiebatur, anomalia media °.
Statiae
Statiae (seu Aquae Statiae) (Italiane: Statte) sunt oppida Italiae et municipia, circiter 14 170 incolarum, in Regione Apulia ac in Provincia Tarentina sita. Incolae Statienses appellantur.
Glastonia
Glastonia, vulgo Glastonbury, est oppidum Somersetensis comitatus in Anglia occidentali situm, ubi nundinae tenebantur ab anno 1319, mercatus autem ab anno 1129. Homines fere 8 900 nostro tempore ibi habitant. Glastonia ab oppido Street flumine Brue separatur.
Carminianum (discretiva)
Carminianum seu Carmignanum potest:
Glastonia
Abbatia Glastoniensis anno circiter 700 a rege Wessexiae Ina conditam esse traditur. Saeculo XI aucta, anno 1184 combusta, saeculo XIII ineunte e novo aedificata est. Ruinae hodie a peregrinatoribus permultis visitantur.
Ecclesia S. Ioannis, quae anno 1403 collapserat, saeculo insequenti restituta est. Ecclesia S. Benedicti iussu abbatis Ricardi Beere anno 1520 renovata est. Tribunal (ita et Anglice appellatum), aedes haud modestissima saeculo XV constructa et ab eodem abbate perfecta, olim curiam iustitiae abbatialem, hodie museum historicum Glastoniense continet. Media platea nundinarum (Market Place) miliarium nomine Eleanor Cross a Beniamino Ferrey anno 1846 designatum est.
Turris summo monte Glastoniensi (Glastonbury Tor) eminens, saeculo XIII surrecta, fuit olim ecclesiae S. Michaelis pars e qua omne aliud iam diu deletum est. Prope Glastoniam oppidum lacustre, inter annos circiter 250 a.C.n. et 50 p.C.n. frequentatum, ab Arthuro Bulleid anno 1892 repertum, annis insequentibus e paludibus ab archaeologis effossum est.
Procecidochares delta
Procecidochares delta est dipterum familiae Tephritidarum.
Antonius Tajani
Antonius Tajani (Italice Antonio Tajani, natus Romae die 4 Augusti 1953) est diurnarius et politicus Italicus factionis politica Populi Libertatis et fuit ab die 17 Ianuarii 2017 usque ad diem 3 Iulii 2019 Parlamenti Europaei praeses.
Eruditio et munus
Tajani apud universitatem Studium Urbis Romae iurisprudentiae studebat. Anno 1974/1975 miles in exercitu Italiano militavit. Postea diurnarius operam dedit.
Cursus honorum
Anno 1994 cum aliis factionem "Forza Italia" condidit. Annis 1994 - 2008 primo legatus ad Parlamentum Europaeum fuit. Ab anno 2001 consiliarius urbis Romae est. De anno 2008 usque ad annum 2014 Tajani sodalis Commissionis Europaeae erat. Tum iterum ad Parlamentum Europaeum electus est. Mense Ianuario successor Martini Schulz praeses parlamenti electus est.
Familia
Taviani uxorem duxit atque duos liberos habet.
Saint-Maixme-Hauterive
Saint-Maixme-Hauterive est commune Francicum 443 incolarum (anno 2012) praefecturae Eburae et Liderici in regione Media situm.
Hudicsovaldum
Hudicsovaldum (Suecice: Hudiksvall) (nomen adiectivum: Hudicsovaldensis ) est urbs sita in natione Suecia. Urbs fundata est anno 1582 a Ioanne III, rege nationis Suecia ab anno 1568 ad 1592, per coniunctionem pagorum Hudik et Vallen.
Aby Warburg
Aby Warburg sive plenius Abrahamus Mauritius Warburg (natus Hamburgi e familia Iudaica die 13 Iunii 1866; mortuus ibidem die 26 Octobris 1929) fuit historiae artis studiosus Germanicus et conditor praeclarae bibliothecae quae vulgo Kulturwissenschaftliche Bibliothek Warburg appellatur; quae bibliotheca, Hamburgi condita, post potestatem Germaniae ab Nazistis nactum ad Londinium anno 1933 translata est, ubi sub nomine Instituti Warburg usque hodie sub aegide Universitatis Londiniensis floret.
Ceranesis
Geographia
Municipium in Valle Porciferae iacet.
Fractiones
Geo, Livellato, San Martino di Paravanico, Torbi.
Municipia finitima
Bosio (AL), Campomorone, Genova.
Gnaeus Cornelius Dolabella (consul 81 a.C.n.)
Gnaeus Cornelius Dolabella (natus saeculo 2 a.C.n., mortuus post annum 77 a.C.n.) vir publicus Romanus factionis Optimatium fuit.
Cursus honorum
Dolabella classis praefectus Sullae inter bellum civile anno 82 a.C.n. contra Marianam factionem fuit. Anno 81 dictator Sulla eum una cum Marco Tullio Decula consulem fecit. Deinde annis 80 - 78 a.C.n. proconsul Macedoniae fuit. Deinde Romam rediit atque de Thraciis triumphavit. At Gaius Iulius Caesar Dolabellam repetundarum accusavit. Gaio Aurelio Cotta et Quinto Hortensio defendentibus Dolabella absolutus est.
Highbridge
Highbridge est oppidum Somersetensis comitatus in Anglia occidentali situm. Cum Burnham-on-Sea in paroecia Burnham-on-Sea and Highbridge coniungitur, ubi homines fere 19 500 nostro tempore habitant.
Ecclesia S. Ioannis Evangelistae anno 1859 ab Ioanne Norton exstructa, anno 1882 ab eodem aucta, a Bligh Bond anno 1914 refecta est.
Virologia
Virologia (virus + Graece λόγος 'studium') est pars microbiologiae ac medicinae et generi virorum biologicorum studet. Horum qualitates et multiplicationem perscrutat necnon praeventionem et sanationem morborum et epidemiarum ab eis effectorum excolere curat. Omnia animalia, plantae, bacteria a viris infieri possunt. Saepe computatrum virologos adiuvat ad res geneticas ac sequentiam genomatis investigandas. Ab annis 1940 vira per microscopium electronicum visibilia facta sunt.
Janani Luwum
Janani Luwum (natus anno 1922; necatus die 17 Februarii 1977) fuit Ugandae archiepiscopus Anglicanus, qui propter pugnam suam contra Idis Amin Dada tyranniam et iniustitiam necatus est. Martyr die 17 Februarii commemoratur.
Gué-d'Hossus
Gué-d'Hossus est commune Francicum 526 incolarum (anno 2008) praefecturae Arduennae in regione Campania et Arduenna.
Cézac (Oltis)
Cézac est commune Francicum 195 incolarum (anno 2012) praefecturae Oltis in regione australi Meridiano et Pyrenaeo (a die 1 Ianuarii 2016 Occitania Ruscinone Meridiano et Pyrenaeis).
La Ferté-Chevresis
La Ferté-Chevresis est commune Francicum 591 incolarum (anno 2011) praefecturae Axonae in regione boreali Picardia.
Gulielmus Franc
Gulielmus Franc ( Rothomagi circa annum 1505 natus; mortuus Lausonii anno 1570) fuit compositor Francicus, qui ad creationem Psalterii Genevani operam dedit. Genavae musicae scholae condidit, postea Lausonii docuit.
Oppidum (Basilicata)
Oppidum (alia nomina: Opinum) (Italiane: Oppido Lucano) est oppidum Italiae et municipium, circiter 3 900 incolarum, in Lucania regione et in Provincia Potentina situm. Incolae Oppidenses appellantur.
Henricus Holliger
Henricus Holliger (natus in Langenthal die 21 Maii 1939) est oboe psaltes, compositor et concentus magister Helveticus.
Dotillidae
Genera
Novem genera hodie agnoscuntur :
Patricius Döring
Patricius (Theod. Patrick) Döring (natus die 6 Maii 1973 in oppido Stade/Saxonia Inferior) vir publicus Theodiscus et sodalis FDP est.
Iuventus et munus
Döring gymnasium frequentabat et anno 1992 testimonium maturitatis adeptus est. Deinde oeconomiae apud universitatem Hannoverae studebat. Anno 1997 diploma oeconomici accepit et ab anno 1999 apud societatem cautionis operam dat. Uxorem duxit.
Cursus honorum
Döring ab anno 1991 sodalis FDP est et annis 1994 - 1997 praeses vicarius Iuvenum Liberalium erat. Ab anno 1996 inter regentes FDP in Saxonia Inferiore est. Annis 2001 - 2006 Döring consiliarius urbis Hannoverae erat et ab anno 2005 legatus ad Dietam Foederalem Germaniae fuit. Ab anno 2009 inter regentes totius Factionis et ab anno 2010 praeses vicarius legatorum FDP in Dieta Foederali erat. Die 14 Decembris 2011 Philippus Rösler praeses FDP enuntiabat, Döring successorem Christiani Lindner secretarium generalem factionis futurum esse. Die 21 Aprilis 2012 inter Dietam Factionis FDP electus est. Anno 2013 autem noniam legatus Dietae Foederalis electus est, quod factio FDP minus quam 5 per centum suffragiorum acceperat. Die 7 Decembris 2013 Nicola Beer nova secretaria generalis factionis FDP electa est et [Patricio Döring, qui post electionem ad Dietam Foederalem perditam candidatus non iam erat, successit.
Winston Spencer Churchill (nepos)
Winston Spencer Churchill (natus die 10 Octobris 1940; mortuus die 2 Martii 2010), Winston Churchill nepos, fuit rerum politicarum peritus Britannicus.
Marcus Janka
Marcus Janka (natus die 8 Septembris 1969 Castri Reginae) est philologus Germanicus rerum classicarum dictarum.
Vitae conspectus
Ianca, cum inter annos 1988 et 1993 utrique linguae historiae atque paedagogicae disciplinae necnon iuribus Reginensem apud universitatem studuisset, veniam docendi meruens ibidem adlatus professoris usque annum 1996 factus est. Deinde biennio in schola docebat, quo perfecto computans commentarium secundi Ovidi libri de amatoria arte promotus est. Secundo demum gradu docendi veniae assecuto cum septem annos professorem linguae Graecae indigenae universitatis subveniret perscrutando nexus inter Trachinias Sophoclis et Euripidis Hippolytum veniam legendi denique anno 2003 meruit. Insequentibus annis cum frequenter sedes in vicem professoris diversis in oppidis occupavisset simulque magistri muneris Frisingiae in urbe functus esset, anno 2006 demum minister Monachensium universitatis creatus atque peracto anno rerum classicarum una cum paedagogicae rationis professor nominatus est. Ex eodem quidem anno Gymnasium nuncupatum libellum mensilem coedare solet. Praeterea etiam sodalitati Mommsenianae praeest.
Sjur Refsdal
Sjur Refsdal (Asloae natus die 30 Decembris 1935; ibidem mortuus die 29 Ianuarii 2009) fuit astronomus et physicus Norvegicus.
Cénevières
Cénevières est commune Francicum 165 incolarum (anno 2012) praefecturae Oltis in regione australi Meridiano et Pyrenaeo (a die 1 Ianuarii 2016 Occitania Ruscinone Meridiano et Pyrenaeis).
Saint-Maurice-Saint-Germain
Saint-Maurice-Saint-Germain est commune Francicum 431 incolarum (anno 2012) praefecturae Eburae et Liderici in regione Media situm.
Roana
Roana  (alia nomina  : Rauna, Roanae) (Italiane: Roana) est oppidum Italiae et municipium, circiter 4 200 incolarum, in Regione Venetia et in Provincia Vicetina situm. Incolae Roanenses appellantur.
Roana fuit municipium Foederationis Septem Communium Agri Vicentini.
Ethnográphia
Gentes Altae Planitium Septem Communium Linguam Cimbricam loquuntur.
GNU
GNU (Anglice GNU's Not Unix 'GNU Unix Non Est') est systema administrativum computatrale quae libertatis ex pretio causa factum, ut similis systemati Unix sit. Quamquam systematis nucleus publicus est GNU Hurd, nucleus Linux plerumque adsumitur. Haec GNU Linucisque coniunctio alio GNU/Linux appellatur alio simpliciter Linux.
GNU genitor est Ricardus Stallman, qui die 27 Septembris 1983 Free Software Foundation quoque instituerat. Libertas GNU programmatum diplomate GPL custodita est.
Programmata a GNU incepto facta
GCC, Glibc, GNU Emacs, et GNOME sunt systematum programmata quae a GNU scripta sunt. Multa GNU programmata aliis systematis, sicut Microsoft Windows, Mac OS X, et species Unicis, adsumi possunt. Alii credunt hoc nefas esse, quod illa systemata non libertatis causa facta sunt.
Libertas
Quattuor diplomata, ut programmatum libertas custodiatur, scripta sunt: GPL programmatis singulis simplicibusque, LGPL bibliothecae, AGPL programmatis quae multa computatra agunt, et FDL documentis scriptis. Paginae Vicipaediae sub diplomate FDL protectae sunt. Privilegia vendendi, mutandi, dandique haec diplomata defendunt.
Agullanum
Agullanum (alia nomina: Augullianum, Agulianum) (Italiane: Agugliano) est oppidum Italiae et municipium, in Regione Marchia Anconitana et in Provincia Anconitana situm. Incolae Agullanenses appellantur.
Milcolumbus Fraser
Milcolumbus Fraser, vulgo plene John Malcolm Fraser (natus in Toorak provinciae Victoriae die 21 Maii 1930; mortuus die 20 Martii 2015) fuit politicus Australianus factionis liberalis, quam factionem ipse die 21 Martii 1975 ducere coepit. Alumnus fuit Collegii Magdalenae apud Oxonienses, ubi contubernalis Ioannes Turner fuit, primus minister Canadensis futurus.
Milcolumbus Fraser minister exercitus a die 26 Ianuarii 1966 ad 28 Februarii 1968 ac minister munitionis a die 12 Novembris 1969 ad 8 Martii 1971 meruit. Fuit minister eruditionis a die 28 Februarii 1968 ad 12 Novembris 1969 rursusque a die 20 Augusti 1971 ad 5 Decembris 1972. A die 12 Novembris 1975 primus minister Australiae meruit, praecessore Gough Whitlam. Titulos primi ministri et ductoris factionis suae usque ad diem 11 Martii 1983 retinuit.
Aegidius Binchois
Aegidius Binchois, dictus Gilles de Binche et Gilles de Bins et simpliciter Binchois (c.1400–1460), fuit musicus et compositor Flandriensis, socius scholae Burgundiensis, et unus ex tribus praeclarissimorum compositorum saeculo quinto decimo ineunte. Quamquam saepe nunc sub Gulielmo Dufay et Ioanne Dunstaple numeratus, vivus maximum populi favorem fortasse accepit, quia opera sua sunt commemorata et fontes ab aliis compositoribus adhibita, plusquam opera ab aliis suae aetatis scripta.
Vita
Orsus est ut videtur Monti, filius Ioannis et Ioannae de Binche, qui fortasse vicum Binche habitabant. Pater fuit Guillelmi IV Ducis Hannoniensis decurio, qui munus in ecclesia Monti sustinuit.
Nihil de sua vita est nota ad 1419, cum Monti factus est organista apud ecclesiam Sancti Waudru. Anno 1423, Insulam migravit. Eo tempore fortasse in exercitu Burgundiensi stipendia fecit, vel in Anglico exercitu Guillelmi de la Pole, primi Ducis Suffolciae, secundum sententiam in moteto celebrationis post ipsius mortem ab Ioanne Ockeghem composito.
Circa 1430, iniit curiae Burgundiensis cappellam, ubi anno 1431, tempore sui moteti Nove cantum melodie, manifesto fuit cantor, quoniam motetus cantores cappellae undeviginti omnes nominat.
Ad postremum Sonegias recessit, et mortuus est 20 Septembris 1460.
Caslinum
Caslinum (alia nomina  :  Casolinum, Cassissinum, Castelligum, Castellinum) (Italiane: Caslino d'Erba) est oppidum Italiae et municipium, circiter 1 720 incolarum, in Regione Langobardia et in Provincia Novocomensi situm. Incolae Caslinenses appellantur.
Turricella (Apulia)
Turricella (alia nomina: Turricula) (Italiane: Torricella) est oppidum Italiae et municipium, circiter 4 500 incolarum, in Regione Apulia, in Provincia Tarentina et in Sallento historica ac geographica terra situm. Incolae Turriculenses olim Turricellenses appellantur.
Gruyères (Arduenna)
Gruyères  est commune Francicum 65 incolarum (anno 2008) praefecturae Arduennae in regione Campania et Arduenna.
Index Asteroidum 7001-8000
Ecce index asteroidum qui numeri ex 7001 ad 8000 habent. Vide omnes indices asteroidum in Index Asteroidum.
1689 Floris-Jan
1689 , olim designationibus 1930 SO, 1926 PG, 1928 DN, 1934 VV, 1943 AC, 1949 OF, 1949 ON1, 1949 OY, 1951 CW, et 1966 BP agnitus, est asteroides systematis solaris nostri, asteroidibus Cinguli Principalis attributus. Astronomis terrestribus magnitudinem absolutam monstrat. Die  ab Henrico van Gent in Statione Australi Lugduni Batavorum versato repertus est.
Cantalupum (Provincia Reatina)
Cantalupum vel Cantalupum Sabinum (alia nomina: Cosperia, Seliciana ; etiam: Cantalupus vel Cantalupus Sabinus) (Italiane: Cantalupo in Sabina) est oppidum Italiae et municipium, circiter 1 740 incolarum, in Regione Latio et in Provincia Reatina situm. Incolae Cantalupenses appellantur.
Fractiones
Cerri, Sant'Elia, San Pietro.
Municipia finitima
Casperia, Forano, Poggio Catino, Roccantica, Selci, Torri in Sabina.
Iacobus Callot
Iacobus Callot (  Nanceii anno 1592 natus; ibidem mortuus die 14 Martii 1635) fuit illustris delineandi peritus, graphicus, caelator et rasionum creator Francicus.
Ioannes Dunstaple
Ioannes Dunstaple vel Ioannes Dunstable (c.1390–24 Decembris 1453) fuit musicus et compositor Anglicus, unus e praeclarissimorum compositorum saeculi quinti decimi ineuntis.
Secundum Tinctorem, Dunstaple fuit "fons et origo" generis musicae Novae Artis appellatae.
Coffea
Coffea (binomen a Linnaeo anno 1753 statutum) est genus plantarum florentium familiae Rubiacearum. Plantae sunt frutices vel arbores parvae, in subtropicis Africae regionibus et, ut accipitur, praecipue in Aethiopia, endemicae. Seminibus, saepius fabae appellata, harum coffeum, potio ac infusum, in qua plerumque est caffeina, quae late a multis cotidie potatur, concoquitur.
Species
Generi sunt circa centum viginti quattuor species:
Bruno Gironcoli
Bruno Gironcoli (Santici natus die 27 Septembris 1936; Vindobonae mortuus die 19 Februarii 2010) fuit pictor et sculptor Austriacus.
Anno 1993 Praemium civitatis Austriacae magnum accepit.
Portacandensium
Portacandensium (vel Castrum Portacandensium, deinde Portus Canno - onis, Portacandanum vel Portacandora, ac Portacanduni) (Italiane: Portocannone; Albanice: Portkanuni) est oppidum Italiae et municipium, circiter 2 600 incolarum, in Regione Molisina ac in Provincia Campobassensi situm. Incolae Portacandensienses seu Portocannonenses appellantur.
Milnacipranum
Milnacipranum est substantia psychoanaleptica et antidepressiva et propterea medicamentum, quod cogitari potest, ad therapiam cum depressionum tum fibromyalgiae.
Milnacipranum est racemus ex L -Milnacipranum (Laevomilnacipranum) et D -Milnacipranum (Dextromilnacipranum) compositum. In CFA Laevomilnacipranum in depressionibus tractando adhibetur, racemus tantum fibromyalgiae.
Gerabronn
Gerabronn  est urbs et commune Badense-Virtembergense 4'207 incolarum (anno 2012).
Milnacipranum
In organismis Milnacipranum reabsorptionem noradrenali parvulum plus quam serotoni inhibit. Inter substantias antidepressivas quidem id inhibitoribus reabsorptionis serotonini noradrenalinique selectivis attribuitur.
Historia
Anno 1985 substantia inventa est. Ante annum 1992 substantia etiam nominibus Midalciprani et F 2207 investigatur. Milnacipranum primum anno 1996 in Francia publice admittitur. Hodie usus Milnaciprani in plus quam quadraginta quinque civitatum licet.
Mense Ianuario 2009 CFA Administratio Cibi et Medicamentorum (FDA) usum Milnaciprani in fibromyalgiae tractando approbavit.
Natura chemica
Structura chemica est (1R,2S)-cis-2-(amino-methylo)-N,N-di-aethylo-1-phenylo-cyclopropano-carbamidum, massa molaris sua 246.348 g/mol.
Cyclopropanum
Cyclopropranum est cycloalkanum formulae molecularis cum tribus atomis carbonii triangulum ("cyclum") formantibus.
Natura pharmacologica
Codex ATC est.
Pharmacodynamica
Milnacipranum simul inhibitor et reabsorptionis serotonini et noradrenalini est.
Adhuc milnacipranum sub codicibus ATC N06AX, qui alia antidepressiva continent. Substantia vero est inhibitor reabsorptionis et serotonini et noradrenalini, categoria cuius nondum exstructa est.
Pharmacocinetica
Tempus semivitae biologicum est circa 8 horae. Excretio non per urinas efficitur, sed per iecur: substantiae dimidium non mutatae ipsum, 30% post glucuronidationem, 20% metabolitus oxidativus. Milnacipranum nihil fere substratum cytochromatum est: nec per CYP2D6 nec CYP2C19, neque significanter per CYP1A2 neque CYP3A4. Itaque cum insufficientia et hepatica et renalis moderata (Expulsio creatini (CrCl) ≥ 30 mL/min) accommodatio dosis non oportet.
Effectus non grati
Cum uso Milnaciprani est necesse animum advertere ad effectus secundarios et interactiones, quae praecipue primis hebdomadibus incidere possunt. Exempla sunt perturbationes sanguinis, systematis immunitatis, systematis endocrinei, oculorum, cordis. Ut aliis serotoninum exsurgentibus medicamentis Milnaciprano quoque tractante exstructio magnitudinis serotonini prope synapses citari potest, cum symptomata periculosi (at rarissmimi) syndromae serotoni cum diarrhoea, agitatione, tremori, rigori, myoclono, tachycardia, hyperthermia, pressione sanguinis labili.
Effectus secundarii
Saepe (1%-10%)
Infrequenter (0.1%-1%)
Usus medicus
Dosis diurna definita (DDD) est 100 mg per die p.o. De insomniam faciente consumptio Milnaciprani ab primis vesperi horis non commendetur. In tractanda fibromyalgia dosis initialis die semel 12.5 mg per os commentatur, deinde diebus 2-3 mane et vesperi 12.5 mg, diebus 4-7 25 mg bini, post diem septimum die bini 50 mg per os.
Caucasus
Caucasus (Graece Καύκασος; Armenice Կովկաս ; Atropatenice Qafqaz ; Georgice კავკასია ; Russice Кавказ) sunt montes et regio in Europa orientali et Asia occidentali. Praeclarus montium Caucasi est Ararat; summus mons Elbrus vocatur. Cuius culmen 5642 m supra maris aequor est, itaque est summus Europae mons.
Caucasus ad septentriones et orientem spectat ad Russiam ubi Ciscaucasia iacet. Ad meridiem et occidentem (in Transcaucasia) sitae sunt civitates Georgia, Armenia, Atropatene, et duae regiones quae civitates sui iuris non ab omnibus sed saltem a quibusdam habentur : Abascia atque Ossetia Meridionalis.
Systemata montium et iuga Caucasica
Caucaso Maiore medio iugum altissimum tollitur, quod iugum Principale (vel saepe iugum divortii aquarum, nonnunquam et Caucasus Magnus) appellatur. Montes Caucasi altissimi iugi Principalis partes sunt. Tria iuga non tam alta a iugo Principali septentrionem versus sita sunt: haec sunt iugum Scopulosum, iugum Silvosum et iugum Pascuosum.
Omnia iuga Caucasi Maioris in zonas tres dividuntur:
Fraternitas Sacerdotalis Sancti Petri
Fraternitas Sacerdotalis Sancti Petri est coetus Catholicorum sacerdotum sine votis religiosis, qui ad finem apostolicum proprium in mundo adimplendum laborat; eadem est societas clericalis vitae apostolicae iuris pontificii. Fraternitas habet missionem duplicem, quae pertinet ad:
Historia
Fraternitas Sacerdotalis Sancti Petri condita est die 18 Octobris 1988 in Abbatia Altae Ripae (in Helvetia) a duodecim sacerdotibus et aliquibus seminaristis, per decretum infrascriptum:
Iosephus Stimpfle, Episcopus Augustanus (Germaniae), sub petitione Cardinalis Ratzinger (qui hodie est Benedictus XVI), fraternitatem in sua dioecesi, in pago Wigratzbad, accepit. Post annos a fundatione septemdecim, sodales fraternitatis apostolatum suum in dioecesibus supra quinquaginta exercebant, id est in civitatibus circa quindecim, in continentibus autem quattuor. Numerati sacerdotes circa 200, seminaristae autem circa 120.
De formatione
Fraternitas Sancti Petri erexit domos formationis duas: primam in Wigratzbad (vico Germaniae), alteram in Denton, vico Nebrascae. Alumni sequuntur unum spiritualis formationis annum ("propaedeuticum") ante cyclum philosophiae (duorum annorum), postea cyclum theologiae (quattuor annorum). Vita autem spiritualis in Sanctum Sacrificium Missae confluit, fovens itaque illam "liturgicarum et spiritualium traditionum fidelem" observantiam, normis Litterarum Apostolicarum "Ecclesia Dei adflicta" Motu Proprio datarum die 2 Iulii 1988 congruentem, documenti quod est ab origine fundationis (Constitutiones, art. 8).
Ministerium pastorale
Post hoc tempus formationis, sacerdotes ab episcopo dioecesano ducti et cum propriis fraternitatis Constitutionibus congruentes, in varis apostolatus in Francogallia, Germania, Helvetia, Austria, Italia, Anglia, America Septentrionali, Australia, Canada ac nuper in Nigeria mittuntur. Ubi possibile est, sacerdotes in parvis communitatibus vivunt; fidem autem propagant per praedicationem, catechismum, iuventutis institutionem, scholas, peregrinationum atque exercitiorum spiritualium praeparationem et varia alia. Congruentes in omnibus cum Sede Apostolica, sacramenta administrant liturgicis libris utendo vigentibus anno 1962.
Nexus externus
Pagina prima Fraternitatis Sacerdotalis Sancti Petri